《留墓松》
宋代·卫宗武

青青冢上木，夭矫摩太虚。
日夜之所息，雨露这所濡。
其来至高曾，溪啻五世储。
伟哉廊庙材，而受斤斧屠。
其间钟异质，形气与众殊。
小者近十围，大者百尺躯。
九苞凤可巢，千载苓可耡。
难以刀锯加，俾与玉石俱。
留为龙鸾种，要产驹与雏。
咨汝二十二，结交犹朋徒。
共期松乔寿，以卫龙虎区。
子孙其保之，慎勿使翦除。
毋俲发冢儒，假辞取珠襦。
群柏既就歼，所存能几余。
时哉能得已，涕泣而长吁。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。